Għaqda Mużikali Imperial - il-Mellieħa r tibqa' Il-festa ta' din is-sena 2020 żgur li ser inkunu niffesteġjawha u ngħixuha b'mod differenti minn snin oħra. Dan għaliex aħna ma nistgħux nagħmlu festa bħas-soltu minħabba r-restrizzjonijiet u l- prekawzjonijiet mitlubin mill-awtoritajiet tas- saħħa għall-ġid tagħna u ta' dawk ta' madwarna. Bħal kull festa oħra li tkun iċċelebrata fl- istaġun tal-festi, il-komunità Melleħija ser tiċċelebra nhar it-8 ta' Settembru l-festa titulari tal-Bambina — festa li ilha tkun iċċelebrata minn żmien il-qedem minn missirijietna u l-antenati tagħna b'ħafna ferħ iżda fil-kwiet u b'ħafna maturità. Għalhekk, hija ħaġa xierqa li anke llum, il-poplu Mellieħi tal-lum għandu jkompli jiċċelebra t-twelid tal-Verġni Marija Omm Alla bir-rispett, paċenzja, responsabiltà u trankwillità. B'hekk inkunu qegħdin nagħmlu festa li tagħmlilna ġieħ u b'ħafna valuri bħala komunità Nisranija. Malli wieħed jidħol fil-knisja, wara l-artal maġġur, wieħed jista' jara kwadru b'pittura mill- isbaħ tal-pittur Ġużeppi Cali. Fil-parti ta' fuq tal- kwadru naraw il-figuri ta' Sant'Anna bil-Madonna ċkejkna f'idejha u San Ġwakkin, waqt li fil-parti t'isfel tal-kwadru naraw ir-rebħa tal-Maltin fuq il- Misilmin fl-Assedju l-Kbir. Ftit 'il fuq minn dan il- kwadru — eżattament fuq iċ-ċinta tal-kor biswit l- apsidċ, naraw minquxa fil-ġebla bajdanija Melleħija l-kliem 'iIt-Twelid Tiegħek Verġni Marija ferraħ id-dinja'. Hekk hul Bla ebda dubju, dan il-ferħ aħna l-Melleħin inħossuh kull sena meta niċċelebraw dan it-twelid qaddis tal-Verġni Mqaddsa. Fil-festa tagħna, il-Knisja dejjem tat ħafna importanza l-aspett liturġiku. Għalhekk, minn xhur qabel, l-Arċipriet flimkien mal-kleru, il- Kunsill Parrokkjali u l-Kummissjoni Liturġija jiltaqgħu biex ifasslu u jippjanaw il-funzjonijiet kollha li jkunu se jsiru matul il-ġranet tal-festa fil- knisja. Xi ħaġa partikulari għall-festa tagħna hija li l-ewwel parti tal-purċissjoni tkun waħda devozzjonali. Fl-1973, il-mibki eks kappillan Mons. Ġużeppi Schembri kien xtaq u ġietu l-idea li malli l-purċissjoni tasal ħdejn is-Santwarju tal- Madonna, il-kleru jidħol fis-Santwarju għal ftit ħin ta' talb. Wara titkompla l-purċissjoni u jingħadu t-talba tar-Rużarju u xi riflessjonijiet adatti għall-festa tagħna. Għall-grazzja t'Alla, minn dik is-sena sal-lum għadna naraw ħafna nies, fosthom ħafna familji, jieħdu sehem fil- purċissjoni wara x-xbieha tal-Verġni Mqaddsa. It-tieni parti tal-purċissjoni tibda meta din tasal fil-pjazza tal-knisja. Fil-pjazza, l-istatwa tal- Bambina tieqaf quddiem iż-żewġ każini tal-banda għall-eżekuzzjoni taż-żewġ innijiet mill-isbaħ f'ġieħ il-Verġni Mqaddsa. Quddiem il-każin tal- Banda Imperial jindaqq l-innu miktub mis- Surmast Vincenzo Ciappara u lirika ta' Nicola Biancardi, waqt li quddiem il-każin tal-Banda La Vittoria jindaqq l-innu miktub mis-Surmast William Attard u lirika tal-Avukat Ġorġ Żammit. Wara, il-purċissjoni titkompla lejn il-knisja fejn isir xi talb u kant fuq iz-zuntier qabel mal-istatwa tidħol lura fil-knisja. Din is-sena tajjeb li niftakru f'ħutna l-emigranti li, minħabba ċ-ċirkustanzi preżenti, ma jistgħux ikunu magħna jaqsmu l-ferħ tal-festa. Xieraq ukoll li nsellmu u niftakru f'dawk kollha li huma involuti fil-festa tagħna li ta' kull sena jaħdmu bla heda sabiex ikollna festa sabiħa u kompluta minn kollox, fosthom l-Arċipriet u l-kleru, u dawk kollha li jgħinuni biex ikollna knisja mżejna u sabiħa. Insellem lill-Grupp Santa Marta li jgħinu fit-tindif tal-knisja, lill-Grupp tal-Qniepen, lill- abbatini, lill-fratelli u lid-diversi korijiet, liż-żewġ baned La Vittoria u Imperial u lill-Orkestra Marija Bambina. Insellem ukoll lill-Grupp tal-Armar li jieħu ħsieb l-armar u t-tiżjin kollu li jsir fil-pjazza u t-toroq tagħna u lill-Għaqda Piroteknika tal- Mellieħa li ta' kull sena jagħtuna spettaklu ta' logħob tan-nar kemm tal-art kif ukoll tal-ajru. Fl-aħħarnett, nixtieq ngħid grazzi lil Josef Borg u lill-kumitat kollu tal-Banda Imperial li reġa' stedinni sabiex naqsam dawn il-ftit ħsibijiet għall- festa ta' din is-sena li ser ngħixu u niffesteġġjaw b'mod differenti minn snin oħra, Jalla l-Mulej u Ommna l-Verġni Marija jagħtuna l-grazzja li ma ndumux ma nerġgħu nibdew niċċelebraw u ngawdu l-festa kif aħna mdorrijin bħas-snin l- oħra.